Silwerskerm se bestes met spogtrofeë vereer | rooi rose Silwerskerm se bestes met spogtrofeë vereer | rooi rose
Die wenners van kykNET se hibriede 10de Silwerskermfees is die naweek tydens twee toekenningseremonies, wat deur die Stad Kaapstad geborg is, aangekondig.
Silwerskerm se bestes met spogtrofeë vereer. Deur Maryke Roberts.
Die fees se blinknuwe glasbeeldjies, geslyp deur die kunstenaar Lothar Böttcher, is by die Tegniese Toekenningsgeleentheid in die Theatre on the Bay uitgedeel, waarna die wenners van die hooftoekennings by 'n spoggerige geleentheid in die Bay Hotel vereer is.
Al die kortfilms is nou op DStv Now of DStv Catch Up te sien, en:
• Vlugtig is reeds op DStv BoxOffice beskikbaar.
• Gaia is vanaf 22 April op Dstv BoxOffice.
• Beurtkrag sal van 16 Junie af op DStv BoxOffice wees.
• Indemnity is vanaf 13 Mei in Ster Kinekor-teaters te siene, waarna dit op Dstv BoxOffice vrygestel sal word.
• Die Stiekyt– en Down so long–DStv BoxOffice datums sal later bevestig word.
Foto: Jaco Bouwer, Jorrie van der Walt
Paul du Toit het die toekenning van beste akteur in 'n speelfilm vir Stiekyt gewen.
Foto: Paul du Toit
Nege speelfilms het vanjaar meegeding om dié gesogte pryse en vanjaar se amptelike inskrywing vir die Oscars, Barakat, het ses toekennings losgeslaan, insluitende die prys vir Beste Draaiboek. Dié teks is neergepen deur die veelbekroonde filmmakers Amy Jephta en Ephraim Gordon, wat hul eerste tree in die bedryf in 2017 by die fees gegee het met 'n kortfilm wat gewen het.
Foto: Kyle Shepherd
Vanjaar se Beste Kortfilm, Leemtes en leegheid, herskryf Silwerskermfeesgeskiedenis. Dis die eerste keer dat 'n kortfilm as die Gehoorgunsteling aangewys word. Boonop word die vervaardiger en regisseur van dié roerende film, Gabriella Blumberg en Jordy Sank, deur die NFVF geborg om een van die wêreld se vernaamste filmfeeste, die Berlinale in Berlyn, by te woon.
Foto: Gabriella Blumberg, Samantha Pelleret, Jordy Sank, Terence Makapan
Dit was egter nie die enigste verrassing by vanjaar se plegtighede nie. Die Beste Akteur en Aktrise in 'n kortfilm, Marlo Minnaar en Carla Smith, se uitmuntende werk word beloon met 'n mentorskap-sessie deur die fees se beskermheer, Arnold Vosloo.
Foto: Carla Smith
Drie van die skrywers wat hul idees neergepen het vir die Draaiboeksoek-kompetisie het ook gehoor dat hulle R50 000 elk gewen het. Die pryse is toegeken aan AnnMaree Barry, Jan Lampen en Mariska Denysschen.
Twee legendes in die Suid-Afrikaanse vermaakbedryf, die Silwerskermfeesstigters Jan du Plessis en Karen Meiring, is ook vir hul uitsonderlike bydrae tot die plaaslike filmbedryf vereer.